laion/Wikipedia-Exotic huggingface dataset:
מדלנה

מדלנה (במקור: Madeline) הוא ספר ילדים נודע מאת לודוויג במלמנס, אשר בהשראתו נכתבו ספרי המשך והופקו סרטים וסדרת הנפשה - מדלן. הסיפור מתרחש בפריז, עיר-הבירה של צרפת. בבית זה התגוררו אישה העונה לשם קלבל וחבורת ילדות אשר נוהגות להיות יחדיו בדרך קבע. כאשר ילדות אלו אכלו, צחצחו שיניים והלכו לישון הן תמיד עשו כן בשורות ישרות. רק שמה של אחת הילדות צוין בסיפור: גיבורת הסיפור, הילדה מדלנה. ילדה זו, חרף העובדה שהייתה הקטנה ביותר מבין הילדות, הייתה אמיצה מהן משמעותית (עכברים ונמרים לא הבהילו אותה). בנוסף ימים קרים היו חביבים עליה והיא הצטיינה בלעורר פחד ובלבול אצל קלבל. באחד הלילות מדלנה פרצה בבכי עקב דלקת תוספתן פתאומית. מדלנה אושפזה בבית-חולים ועוררה עצב אצל קלבל ושאר הילדות. אולם השהות בבית החולים לא הייתה עבורה דבר נוראי כלל והיא אפילו זכתה לפינוקים נחמדים. לא תואר מה נעשה לה בניתוח אבל מדלנה הציגה בפני הילדות (שבאו יחד עם קלבל לבקרה) בגאווה, את הצלקת שבבטנה. לקראת סוף הסיפור, בפעם השנייה במהלכו, הוצגה הסיטואציה שקלבל הדליקה מנורה בלילה כי משהו שלילי קרה לפתע (בפעם הקודמת כאשר מדלנה חלתה). הסתבר שהילדות קינאו מאוד במדלנה ופרצו כולן בבכי. קלבל ידעה כי זה עניין של מה בכך ותו לא והילדות שכחו במהרה מקנאתן. הספר "מדלנה", באתר "סימניה"
Inverted minors

Inverted Minors הוא מונח המתאר מוסכמת הכרזה בברידג'. המושג נוצר במסגרת שיטת ההכרזה קפלן-שינוולד. בשיטה זו הכרזה בגובה 2 בסדרת מינור בה פתח השותף, מתארת יד חזקה עם התאמה בסדרה, בעוד הכרזה של אותה סדרה בגובה 3 מתארת יד חלשה יותר, גם כן עם התאמה בסדרה. השימוש במונח Inverted, היפוך בעברית, בא לתאר את השוני בין השיטה לבין מה שהיה מקובל קודם לכן. מקובל היה להכריז בגובה 2 בסדרת השותף עם יד של 6-9 נקודות והתאמה בסדרה ולהכריז בגובה 3 עם 10-12 נקודות והתאמה בסדרה. ב Inverted Minors מתחלפות ההכרזות: הכרזה בגובה 3, מתארת יד עם 6-9 נקודות והתאמה בסדרה. הכרזה בגובה 2 מתארת התאמה בסדרה, עם 10 נקודות לפחות. הטווח העליון של מספר הנקודות בהכרזה בגובה 2, אינו מוגבל. הכרזת סדרת המיינור על ידי המשיב שוללת רביעייה בסדרת מייג'ור. הכרזת ♣2 אחרי פתיחה של ♣1 של השותף או הכרזת ♦2 אחרי פתיחה של ♦1 של השותף מתארת יד של 10 נקודות או יותר והתאמה בסדרה. הכרזה כזו מחייבת לסיבוב הכרזה אחד. ההכרזה השנייה של הפותח (Rebid): הכרזה בגובה 2 של סדרה אחרת, למשל ♥2 או ♠2 - מחייבת לסיבוב אחד של הכרזה. הפותח מבטיח ערך נוסף מעל לפתיחה ולפחות 3 קלפים בסדרת המייג'ור שהכריז. יש כאלה החושבים, שזה מחייב למשחק מלא. 2NT - הכרזה שאינה מחייבת הכרזה נוספת של המשיב. מתארת יד מינימלית. מאוזנת או חצי-מאוזנת. שולל 4 קלפים או יותר בסדרת המיינור שהוכרזה. לאחר הכרזת 2NT של הפותח, הכרזת סדרה אחרת מסדרת המיינור שהוכרזה, מבטיחה פתיחה ועוצר בסדרה שהוכרזה. הכרזת סדרה חדשה בגובה 3 - מחייבת לסיבוב אחד של הכרזה. מתארת יד עם ערך נוסף מהמינימום, שאינה מאוזנת ועם עוצר בסדרה שהוכרזה. הכרזת סדרה אחרת בגובה 3 על ידי המשיב, מבטיחה פתיחה לפחות ועוצר בסדרה המוכרזת. הכרזת סדרת המיינור בגובה 4, על ידי המשיב שוללת עוצר באחת הסדרות. הכרזת 3NT של המשיב אחרי הכרזת ♠3 של הפותח, מבטיחה עוצרים ב ♥ ובסדרת המיינור שלא הוכרזה. חזרה על סדרת המיינור בגובה 3 - הכרזה לא מחייבת. מבטיחה לפחות 4 קלפים בסדרת המיינור שהוכרזה. 3NT - מבטיח יד מאוזנת עם 18-19 נקודות. הכרזה בגובה 5 בסדרת המיינור - מתארת יד חזקה ולא מאוזנת. ללא עוצרים בשתי סדרות. הכרזת ♣3 אחרי פתיחה של ♣1 של השותף או הכרזת ♦3 אחרי פתיחה של ♦1 של השותף היא הכרזת הפרעה. המתארת התאמה בסדרה ויד של 6 עד 9 נקודות. מטרת ההכרזה היא למנוע מהיריבים מציאת התאמה בסדרה אחרת (בדרך כלל התאמה בסדרת מייג'ור). בדרך כלל תעצור השותפות בגובה 3. ♣2 שולל רביעייה בסדרת מייג'ור. התאמה ב-♣. 12 נקודות או יותר. ♦2 שולל רביעייה בסדרת מייג'ור. התאמה ב-♣. 9-11 נקודות. ♣3 שולל רביעייה בסדרת מייג'ור. התאמה ב-♣. 5-8 נקודות. ♦2 שולל רביעייה בסדרת מייג'ור. התאמה ב-♦. 12 נקודות או יותר. ♣3 שולל רביעייה בסדרת מייג'ור. התאמה ב-♦. 9-11 נקודות. ♦3 שולל רביעייה בסדרת מייג'ור. התאמה ב-♦. 5-8 נקודות. אדגר קפלן Preemptive bid Weak two bid Jacoby 2NT Inverted Minors,‏ Bridgeguys Inverted Minors, Larry Cohen ,February 29, 2012 Larry Cohen
סוחוי KR-860

סוחוי KR-860 (ברוסית: КР-860, באנגלית: Sukhoi KR-860, או בשמו הקודם סוחוי SKD-717, מכונה Kryl'ya Rossii "הכנפיים של רוסיה") הוא דגם של מטוס נוסעים רחב גוף דו-קומתי שפותח על ידי יצרנית המטוסים הרוסית סוחוי. תכנון המטוס החל בשנת 1990, והדגם הראשון תוכנן לטוס את טיסת הבכורה שלו בשנת 2000. עלות הפרויקט שהוערכה בתחילה בין 4-5.5 מיליארד דולרים, התעדכנה במהלך התכנון לכ-10 מיליארד, דבר שגרם להעלאת מחירים; מ-150 מיליון דולר לבין 160-200 מיליון דולר ליחידה. תוכניתה של סוחוי הייתה לשווק כ-300 מטוסים, ולייצרם במפעליה שבקאזאן. בתחילה תוכנן המטוס כמטוס נוסעים בלבד, אולם לאחר מכן הציעה סוחוי דגם מטען בשם KR-860T. המטוס הוצע גם לשמש כמכלית שתוביל גז טבעי נוזלי, משדה הנפט והגז סחלין-II שבסחלין, תוך שהוא מתדלק בגז במקום בדלק סילוני. המטוס תוכנן לשאת משקל מרבי של כ-650 טון, מתוכם כ-300 טון מטענים. בסיפון התחתון תוכננו שלושה מעברים ותצורת ישיבה של 12 בשורה, ובסיפון העליון שני מעברים ופריסת מושבים של 9 בשורה, והוא נועד לשאת בין 860-1000 נוסעים. בעיצוב הכנפיים שולבו כנפונים, ונוספה אפשרות לקיפולם. הפרויקט התקדם עד לשלב של מודלים שיווקיים. דגם בקנה מידה מוקטן של 1/24 הוצג בסלון האווירי בפריז של שנת 1999 (‏לחצו לצפייה‏ ). אם היה נבנה, היה זה המטוס הגדול בעולם. נוסעים: 860-1000 אורך: 80 מטר מוטת כנפיים: 88 מ', כנפיים מקופלות: 64 מ' שטח כנף: 700 מ"ר משקל המראה מרבי: 650,000 ק"ג הנעה: 4 מנועי R-3350 תוצרת כרטיס רייט מהירות מרבית:1000 קמ"ש טווח: 15,000 ק"מ מקדונל דאגלס MD-12 Dmitry Litovkin, Izvestia, ‏Russia Now: Interview with Mikhail Simonov - the inventor of the Sukhoi jet fighters, The Telegraph, 28 October 2009 ‏‏Giant dreams באתר Flight International ‏, 22 בדצמבר 1999 ‏‏Sukhoi displays 900-seater concept באתר Flight International ‏, 23 ביוני 1999 ‏‏ Russia plans to build world's largest passenger airliner באתר אינדפנדנט 17 באפריל 1998
סניור

סניור (מלטינית: Senior) היה אדון פיאודלי, בעל דרג אצולה וחזקה על נחלה כלשהי בה עבדו וחיו האכרים הצמיתים. הצמיתים היו חייבים בשבועת אמונים לאדון, הסניור היה זכאי להוריש את רכושו, אף שלהלכה היה זה עדיין רכושו של הסניור כלומר כאשר הוריש את רכושו נשאר הרכוש בבעלות הסניור, והיו כבולים בשבועת אמונים (הומגיום) לסניור. המונח סניור התגלגל כמורשת של הפיאודליזם ומתייחס היום בדרך כלל לכל סוג של בעל מעלה או פשוט כפנייה של כבוד בין בני אדם, כנהוג בגרמנית (herr), באיטלקית (Signore) ובספרדית (Señor). בשפות אחרות, כמו באנגלית (Lord) מבטא השם עדיין יחסי מעמד או כפיפות. לסניור היו הכנסות קבועות שהתבססו על אחוז מיבולם של הצמיתים, על יכולתו לחייב את הצמיתים להקדיש חלק מזמנם לעיבוד אדמותיו הוא (הדמסנה), ועל רווחי טחנת הקמח, בית הבד, בית היין, הנפחיה, וכו', אם אלו פעלו בשטח האחוזה. הכנסות נוספות הגיעו לסניור, בחלק מהמקרים, גם מחכירת משנה של האדמה על ידי אדונים אחרים או על ידי וסאלים שלו עצמו. הזכויות הפיאודליות של הסניור היו, לעיתים קרובות, לא רק על רכושם אלא במידה מסוימת גם על גופם של הצמיתים. הסניור היה מבחינה משפטית אפוטרופוס נוסף על הקטינים בשטחו, והייתה לו זכות וטו או התערבות באופן גידולם, מעבר החוצה מהאחוזה, נישואים, וכדומה. בספרדית, סניור (Señor) הוא כינוי כבוד לריבון עולם, אלוהים. מנוריאליזם
בית עדות

האם התכוונתם ל... בית העדות להנחלת זיכרון השואה – מכון חינוכי במושב ניר גלים מורשת - בית עדות ע"ש מרדכי אנילביץ' – מוסד חינוכי ארכיוני לחקר השואה בגבעת חביבה בית עדות למורשת גוש עציון – מוזיאון לתולדות ההתיישבות בגוש עציון
לונכורה

לוֹנְכוּרָה (שם מדעי: Lonchura) הוא סוג ציפורי שיר ממשפחת האסטרילדיים. הסוג נפוץ באפריקה ודרום אסיה מהודו וסרי לנקה במערב ועד לאינדונזיה והפיליפינים במזרח. בסוג זה כ-40 מינים: Lonchura nana Lonchura cucullata Lonchura caniceps Lonchura bicolor Lonchura nigriceps Lonchura fringilloides Lonchura striata Lonchura leucogastroides Lonchura fuscans Lonchura molucca Lonchura kelaarti Lonchura punctulata Lonchura leucogastra Lonchura tristissima Lonchura atricapilla Lonchura malacca Lonchura ferruginosa Lonchura pallidiventer Lonchura quinticolor Lonchura maja Lonchura pallida Lonchura grandis Lonchura vana Lonchura nevermanni Lonchura spectabilis Lonchura hunsteini Lonchura forbesi Lonchura nigerrima Lonchura flaviprymna Lonchura castaneothorax Lonchura stygia Lonchura teerinki Lonchura montana Lonchura monticola Lonchura melaena Lonchura fuscata אורזית (Lonchura oryzivora) בעבר גם המין הפולש בישראל, כסוף-מקור הודי, שויך לסוג לונכורה, אך בהמשך שויך לסוג Euodice. מדיה וקבצים בנושא לונכורה בוויקישיתוף לונכורה, באתר ITIS (באנגלית) לונכורה, באתר NCBI (באנגלית) לונכורה, באתר Animal Diversity Web (באנגלית) לונכורה, באתר GBIF (באנגלית) animal/munia, animal/silverbill לונכורה, באתר אנציקלופדיה בריטניקה (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
לבלוב (כתב עת)

"לבלוב" הוא כתב עת של ה"ארגון העולמי של יהודים יוצאי לוב" בשיתוף עם מרכז מורשת יהדות לוב, העוסק בשמור ותיעוד המורשת ובהיסטוריה של קהילת יהודי לוב. העלון ברובו המוחלט נכתב בשפה העברית, אך חלקו נכתב גם באיטלקית ובאנגלית. גיליון לבלוב הראשון יצא ביוני 2007 ומאז יוצאים שלושה עד ארבעה גיליונות מדי שנה. העורך הראשי הראשון ומייסד כתב העת הוא נחום גלבוע המכונה נחצ'ה. משנת 2010 ועד היום העורכת הראשית של ״לבלוב״ היא מתי גילעד. בין חברי המערכת נמנים פרופסור מוריס רומני והחוקרים דוד ויוסף ג'יאן ועוד. מאמרי כתב העת עוסקים בהרחבה בהיסטוריה של יהודי לוב, בתיעוד ובשימור המורשת של יהודי לוב. בשלוש השנים האחרונות יצאו לאור גיליונות ייעודיים בנושאים: החינוך בלוב, הציונות בלוב, שואת יהודי לוב, הפרעות בלוב, לשונות היהודים בלוב ועליית יהודי לוב לישראל. כמו כן ניתן למצוא מידע אודות כנסים ואירועים של הקהילה, ובתוכם הכנסים השנתיים הקבועים "עת שערי רצון" וה-"לבלוביאדה" המתקיימים בכל שנה מאז שנת 2007. בראש כל גיליון מתנוסס הפסוק מ"שיר השירים": "הניצנים נראו בארץ עת הזמיר הגיע וקול התור נשמע בארצנו" המסמל את פריחת האביב ואת שיבת עם ישראל לארצו ותחילת גאולתן של ישראל. אתר מרכז יהדות לוב כתב העת "לבלוב" - גליונות אלקטרונים של כתב העת
התזמורת הסימפונית של בודפשט

התזמורת הסימפונית של בודפשט היא תזמורת הונגרית, המשמשת חלק מרשות הרדיו והטלוויזיה ההונגרית. את התזמורת הסימפונית של בודפשט ייסד בשנת 1943 המנצח ארנסט פון דוהנאני. התזמורת מופיעה מחוץ להונגריה עם מנצחים, מבצעים ומלחינים ידועי שם, בהם אוטו קלמפרר, קלאודיו אבאדו, גאורג שולטי ועוד. התזמורת הוציאה הקלטות בחברות שונות, בהן נאקסוס, גראמי והונגרוטון. כיום משמש המנצח יאנוש קובאץ' (הו') כמנצחה הקבוע ומנהלה המוזיקלי של התזמורת. אתר האינטרנט הרשמי של התזמורת הסימפונית של בודפשט (באנגלית) התזמורת הסימפונית של בודפשט, ברשת החברתית פייסבוק התזמורת הסימפונית של בודפשט, סרטונים בערוץ היוטיוב התזמורת הסימפונית של בודפשט, באתר ספוטיפיי התזמורת הסימפונית של בודפשט, באתר AllMusic (באנגלית) התזמורת הסימפונית של בודפשט, באתר MusicBrainz (באנגלית) התזמורת הסימפונית של בודפשט, באתר דיזר התזמורת הסימפונית של בודפשט, באתר Discogs (באנגלית) התזמורת הסימפונית של בודפשט, באתר בילבורד (באנגלית) Official Website of the Hungarian Radio Organisation History and discography of the Budapest Symphony Orchestra on the website of Naxos Records|Naxos. http://www.gramy.com/kiadvanyok_eng.html Discography] on the website of Gramy Records רוברט אדלסון, "אולמיוזיק", מאמר על התזמורת הסימפונית של בודפשט 2012. ערך זה הוא קצרמר בנושא מוזיקאים ובנושא הונגריה. אתם מוזמנים לתרום לוויקיפדיה ולהרחיב אותו.
אייר אסיה תאי

אייר אסיה תאי (בתאית: ไทยแอร์เอเชีย, באנגלית: Thai AirAsia) היא חברה לטיסות חסך תאילנדית. החברה, חברת בת של אייר אסיה, מפעילה טיסות בין יעדים באינדונזיה, הודו, הונג קונג, וייטנאם, מיאנמר, מלזיה, מקאו, סין, סינגפור, קמבודיה, ותאילנד. אייר אסיה תאי נוסדה ב-8 בדצמבר 2003, והחלה לטוס ב-13 בינואר 2004. בתחילה הוקמה החברה כמיזם משותף לאייר אסיה ולתאגיד התאילנדי שין קורפ. על מנת לקבל את רישיון ההפעלה שלה בתאילנד, חויבה החברה להיות תחת שליטת אזרחים תאילנדים. עם זאת מכרה משפחתו של ראש ממשלת תאילנד, תאקסין צ'ינוואט את החזקותיה בחברה, לחברה הממשלתית-סינגפורית Temasek החזקות. במאי 2007 רכש מנכ"ל החברה והמיליארדר התאילנדי תאספון ביג'לולד (Tassapon Bijleveld)‏ 51% ממניות החברה, וכך הפך לבעל השליטה בה. באוקטובר 2012 העבירה אייר אסיה תאי את בסיסה המרכזי מנמל התעופה סוברנבהומי לנמל התעופה הבינלאומי דון מואנג. צי המטוסים של החברה נכון ליוני 2020: מדיה וקבצים בנושא אייר אסיה תאי בוויקישיתוף אתר האינטרנט הרשמי של אייר אסיה תאי (בתאית ובאנגלית) מדיה וקבצים בנושא אייר אסיה תאי באתר Airliners.net פרטי צי המטוסים של אייר אסיה תאי, באתר airfleets.net (באנגלית)
Medal of Honor: Airborne

Medal of Honor: Airborne (בתרגום חופשי לעברית: מדליה של כבוד: מוטס) הוא משחק וידאו מסוגת יריות בגוף ראשון, שפותח על ידי EA Los Angeles והופץ על ידי Electronic Arts לטלפונים הסלולרים ב-28 באוגוסט 2007, למערכת ההפעלה Microsoft Windows וקונסולת המשחקים Xbox 360 ב-4 בספטמבר 2007 ולקונסולת המשחקים פלייסטיישן 3 ב-16 בנובמבר 2007. המשחק הוא ה-11 בסדרת המשחקים Medal of Honor ומתמקד בגיס הצנחנים האמריקאי במלחמת העולם השנייה. השחקן נכנס לנעליו של טוראי (בהמשך - רב"ט) בויד טרווס, אשר משרת בדיוויזיה המוטסת ה-82 ובהמשך גם בדיוויזיה המוטסת ה-17. פרק זה טעון שכתוב. אנא תרמו לוויקיפדיה ועזרו לשכתב אותו. הסיבה היא משלב לשוני בעייתי שנובע ככל הנראה מתרגום מכונה. כל משימה במשחק מוצגת על ידי תדרוך בהתחלה, ותדרוך אחר מתרחש במטוס כאשר השחקן מתכונן לקפוץ. ולבסוף, במקום מול אויבים רגילים עם הופעות וכלי נשק אקראיים, השחקן עומד בפני אויבים שנקבעו מראש, החל בחולצות שחורות האיטלקיות, עד ל-SS. אויבים אלה קשים יותר להבסה. אתר האינטרנט הרשמי של Medal of Honor: Airborne (באנגלית) "Medal of Honor: Airborne", במסד הנתונים הקולנועיים IMDb (באנגלית) Medal of Honor: Airborne, באתר PCGamingWiki (באנגלית) Medal of Honor: Airborne, באתר MobyGames (באנגלית) Entertainment Software Rating Board‏, Medal of Honor: Airborne for Windows PC, PlayStation 3, Xbox 360 Rating (באנגלית) Pan European Game Information‏, Medal of Honor: Airborne Rating (באנגלית)
אומרורו

אומרורו (Omaruru) היא עיר במחוז ארונגו בנמיביה. באומרורו מתגוררים 14,000 תושבים ושטחה הכולל הוא 352 קמ"ר. אומרורו ממוקמת ליד הרי ארונגו, נהר אומרורו, היבש בדרך כלל, עובר דרכה. השם "אומרורו" הגיע משפת ההררו המקומית, ומשמעות השם - "חלב מר", וזאת מפני שכשהבקר רועה בצמחייה המקומית נעשה חלבו מר. אומרורו ידועה ביקבים שלה, וכן בפסטיבל השנתי המתקיים בעיר, בו בני שבט ההררו מנציחים את הצ'יפים הקודמים של השבט. כמו כן, אומררו נמצאת בקרבת אתר הנקרא "אוטג'הנאמאפררו" (Otjihenamaparero) בו נמצאו טביעות רגליים של דינוזאורים. בשנת 1871 הקימו אנדרס אולסון ואקסל אריקסון מבשלת שיכר באומרורו. אריקסון, אוריניתולוג וסוחר שוודי, הקים גם כן מרכז מסחרי במקום. המרכז המסחרי שגשג, ובשנת 1878 הוא העסיק כ-40 לבנים. העסקים של אריקסון הושתתו על סחר ארוך טווח בין דרום אנגולה למושבת הכף, והדבר הצריך הקמת נתיבי מסחר אזוריים. בשנת 1872 נבנה באומרורו מרכז מיסיון (כיום מוזיאון), שהותקף בשנת 1904 במהלך רצח העם של ההררו והנאמה. אומרורו היא העיר היחידה בנמיביה שאינה מחוברת לקו המים הנמיבי. אספקת המים של העיר באה מבורות לאורך נהר האומרורו, שמנוהלות על ידי העירייה. אומרורו מחוברת לקו הרכבת הטרנס-נמיבי. מדיה וקבצים בנושא אומרורו בוויקישיתוף
הרייר

האם התכוונתם ל... הוקר סידלי הרייר – מטוס תקיפה בעל יכולת המראה ונחיתה אנכית מתוצרת בריטניה, שירת בחיל האוויר המלכותי הבריטי בריטיש אירוספייס הרייר ימי – פיתוח של ההרייר שהופעל מנושאות מטוסים על ידי הצי המלכותי הבריטי וציים נוספים מקדונל דאגלס AV-8B הרייר II – דור שני של מטוס ההרייר, שיוצר בארצות הברית ושירת בחיל הנחתים של ארצות הברית ובחילות ים נוספים בריטיש אירוספייס הרייר II – הגרסה הבריטית של הדור השני של ההרייר, שירת בחיל האוויר המלכותי ניצן סדן, אגדת ההארייר: המטוס הקטלני של שוורצנגר, באתר כלכליסט, 16 בינואר 2021
גלוקומטר

גלוקומטר (וכן: גלוקוז-מטר, מד סוכר, DEX, מכשיר סוכר) הוא מכשיר רפואי נייד שבעזרתו ניתן לבדוק את ריכוז הגלוקוז בדם. ישנן שתי משפחות של מדי סוכר: מכשיר המודד על ידי סטיק – משטח פלסטיק חד פעמי אשר נכנס לתוך מכשיר הסוכר לצורך ביצוע הבדיקה, ועליו מניחים את טיפת הדם. בתוך ה״סטיק״ יש חומר כימי אשר באינטראקציה עם הדם יוצר זרם חשמלי שנשלח למכשיר הסוכר ומפוענח למספר בצג המכשיר. הבדיקה נעשית על ידי דקירה (בדרך כלל באצבע). יש לחבר סטיק למכשיר הגלוקומטר ולהצמיד את האצבע אל הסטיק, הסטיק מתוכנן לקחת את כמות הדם הנדרשת לצורך הבדיקה, והמכשיר יציג את כמות הגלוקוז בנפח הדם. מספר בדיקות הסוכר הממוצע ליום משתנה ותלוי ברמת איזון הסוכר של המטופל. מכשיר לניטור רציף של רמת סוכר – מדבקה המוצמדת לגוף המטופל המכילה חיישן ומשדר המאפשרים מעקב אחר רמות הסוכר בדם באופן רציף, במשך כל שעות היממה. בעזרת מכשיר זה ניתן למדוד את רמות הסוכר ללא צורך בדקירה והוצאת דם. ניתן להשתמש בחיישן מספר ימים לפני שיש צורך להחליפו. עבור חולי סוכרת סוג 1 ו־2, מערכת זו לניטור סוכר ללא צורך בדקירה חוסכת 1–12 דקירות ביום, וגורמת להפחתת סבל למטופל. רמות הסוכר משודרות לטלפון נייד דרך המשדר אל אפליקציית מובייל ייעודית או לצג נייד אחר המציג את רמת הסוכר של המטופל. החיסרון הוא רמת הדיוק מכיוון שמכשיר זה קורא את רמות הגלוקוז בנוזל בין תאי ולא בדם עצמו קיים פיגור קל אחרי רמות הסוכר בדם. רמת הדיוק של מכשירים אלו משתפרת וגודל החיישנים והמשדרים קטנים לאורך השנים. מערכת זו נמצאת בסל הבריאות של מדינת ישראל. מדיה וקבצים בנושא גלוקומטר בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
מישה אלכסנדרוביץ

מיכאל (מישה) אלכסנדרוביץ (ברוסית: Михаил Александрович; ‏23 ביולי 1914, מחוז בלבי (אנ'), האימפריה הרוסית - 3 ביולי 2002, מינכן) היה זמר וחזן יהודי בעל קריירה בינלאומית, שהשתרעה למעל 7 עשורים. נולד לדוד אלכסנדרוביץ בכפר קטן על יד ויטבסק בלטביה. בהיותו בן חמש עברו הוריו להתגורר בבירה ריגה. כבר בגיל 6 ניכרו בו כישרונות שירתו ובגיל 8 כבר הופיע בקונצרט פומבי בו שר יצירות מאת שוברט, שומאן, גריג ואחרים. בשנות ילדותו היה מוכר כילד פלא והופיע קונצרטים בלטביה, ליטא, אסטוניה, פולין וגרמניה, בהם זכה לפופולריות גבוהה. בשנת 1934, בהיותו בן 20 בלבד, עבר למנצ'סטר שבאנגליה, שם קיבל משרה קבועה של חזן בבית כנסת בעיר. לאחר כשנתיים, בשנת 1936 בא לקובנה וכיהן כחזן בבית הכנסת הגדול, בו קיים גם מופעי אופרה לקהל יהודי ונוכרי. בשנת 1940 עבר להתגורר במוסקבה והחל לפעול שם. כאשר פלשו הגרמנים לרוסיה במלחמת העולם השנייה עזב את מוסקבה ועבר לטשקנט, שם הופיע באופרה עם החזן משה קוסביצקי. ב-1942 עבר לקווקז, ובשנה זו הרבה להופיע באזורי החזית. בשנת 1943, לאחר תקופה קצרה ששהה במוסקבה למטרת הופעות, עבר להתגורר בלנינגרד שהייתה נתונה במצור, שם הופיע עד לסיום המלחמה. לאחר המלחמה שב למוסקבה שם התגורר עד לשנת 1971. במשך השנים בהן התגורר בברית המועצות ערך אלפי קונצרטים ברחבי המדינה והיה אחד האמנים הבולטים במדינה באותן שנים. ב-3 במרץ 1971 הגיש בקשה להגר לישראל, ולמרות היד הקשה שננקטה נגד מבקשי אישור יציאה, התקבלה בקשתו מיד. הוא נחת בישראל בנובמבר 1971 יחד עם בני משפחה. במשך שהותו הקצרה בארץ היה חזן בבית הכנסת הגדול ברמת גן. בשנת 1973 היגר לארצות הברית, והתגורר שם עד לאמצע שנת 1990, אז עבר להתגורר במינכן שבגרמניה, שם חי עד יום מותו ב-2002. מישה אלכסנדרוביץ, באתר MusicBrainz (באנגלית) מישה אלכסנדרוביץ, באתר Yandex.Music (ברוסית) מישה אלכסנדרוביץ, באתר Discogs (באנגלית) מישה אלכסנדרוביץ, דף שער בספרייה הלאומית זאב רב-נוף, דרכו הארוכה של מישה אלכבנדרוביץ, דבר, 25 בנובמבר 1971 יעקב העליון, מיליון תקליטים בשנה אחת, מעריב, 10 בפברואר 1972 עיתון דבר 1972 כתבתו של נח זבולוני 9.3.1981 הגיע הזמר מישה אלכסנדרוביץ, דבר, 2 בנובמבר 1971. חזן יורד מחפש עבודה, דבר, 9 במרץ 1981.
סלים אידריס

סלים אידריס (בערבית: سلیم ادریس; נולד ב-1957 בחומס) הוא איש צבא סורי והרמטכ"ל לשעבר של המועצה הצבאית העליונה של הצבא הסורי החופשי. נבחר לרמטכ"ל המועצה הצבאית של הצבא הסורי החופשי ב-15 בדצמבר 2012. תחת הנהגתו זכתה המועצה שבראשה עמד להכרה בינלאומית רחבה, כמו כן פעל על מנת לנטרל אלמנטים המזוהים עם אל-קאעידה בשורות המורדים. לפני עריקתו וחבירתו למורדים במשטר אסד היה קצין בצבא סוריה בדרגת עמיד (בריגדיר גנרל). סיים את תפקידו באופן רשמי ב-16 בפברואר 2014. אידריס הוא פרופסור להנדסת חשמל בהכשרתו. הוא דובר כחמש שפות, כולל אנגלית. מדיה וקבצים בנושא סלים אידריס בוויקישיתוף מחליף בית כל יום. מפקד המורדים בסוריה מדבר, באתר ynet, 21 בדצמבר 2012 בצל החשש מנשק כימי: מפקד מוסכם למורדים בסוריה, באתר וואלה, 8 בדצמבר 2012 גנרל צבא סוריה החופשי מתכנן להקים צבא מתון יותר מ"חזית הסיוע", באתר המרכז הירושלמי לענייני ציבור ומדינה, 24 באפריל 2013 פזית רבינא, גם בהפיכה הזאת יזכו האחים המוסלמים, באתר חדשות מחלקה ראשונה, 24 בדצמבר 2012 ערך זה הוא קצרמר בנושא אנשי צבא. אתם מוזמנים לתרום לוויקיפדיה ולהרחיב אותו.
קבינט (ממשלה)

במדינות רבות בעולם, בעיקר כאלה בעלות משטר נשיאותי, קיים קבינט, לרוב גוף האחראי על הזרוע המבצעת של הממשל. בדרך-כלל, הקבינט מורכב מאסופת שרים או פקידים בכירים המקבלים החלטות ביצועיות. בשפות אירופאיות רבות, משמעות השם היא "חדר קטן" או חדר המיועד ללימוד. מקור המושג הוא מהעובדה שכאשר המונרך חפץ להתייעץ עם שריו, התייעצות התנהלה בחדר קטן ולא באולם המרכזי. בעקבות כך, התכנסות השרים (אף אחר ביטול או שינוי שיטת הממשל ממלוכנית לדמוקרטית) כונתה "קבינט". במדינות בהם המשטר הוא בשיטת וסטמינסטר, כמו אנגליה, הקבינט הוא גוף המקבל החלטות אודות מדיניות הממשלה לגבי חוקים המוצעים בפרלמנט. בארצות הברית, בה נהוג משטר נשיאותי, תפקיד הקבינט שונה לחלוטין, ותפקידו לייעץ לנשיא, שהוא ראש המדינה כך שקודם קבלת ההחלטה יישמעו דעות מגוונות. דבר זה גם משפיע על הרכב הקבינט: בעוד שבמדינות בהן הקבינט מקבל החלטות הקבינט הוא מראשי הזרוע המבצעת, הרי שבמדינות בהן הוא רק מייעץ, הוא מורכב לרוב מאנשי מקצוע וראשי הסוכנויות השונות או מוסדות המדינה. כמובן מאליו, שחברי הממשלה אינם יכולים לשמש גם כחברי הקבינט, מפני שעצתם אינה יכולה להיות נקיה משיקולים משניים. חברי הקבינט לרוב מוגדרים כ"שר", ולתוארם נלווה גם תיאור לתפקיד (לדוגמה: "שר הביטחון"); במדינות מסוימות, כמו מקסיקו, אנגליה והפיליפינים, התואר הוא "מזכיר". הקבינט המדיני-ביטחוני קבינט ממשלת בריטניה הקבינט של ארצות הברית מדיה וקבצים בנושא קבינט בוויקישיתוף קבינט, באתר אנציקלופדיה בריטניקה (באנגלית) קבינט או ועדת שרים, באתר האקדמיה ללשון העברית, ‏2021-08-11
מחנה ביל"ו

מחנה ביל"ו (מחנה ליפקין) הוא מחנה צבאי גדול ליד כפר ביל"ו, צומת ביל"ו ורחובות. המחנה משמש כבסיסה של עוצבת האש ובו שוכנות שתי חטיבות המילואים השייכות אליה (55 ו-551). הבסיס הוקם על ידי הצבא הבריטי ונכבש על ידי גדוד 52 של חטיבת גבעתי ב-2 באפריל 1948. במלחמת העצמאות שימש המחנה כבסיס ליציאת השיירות לירושלים דרך כביש חולדה ודרך בורמה והוקם בו בית חולים צבאי מספר 8, שקלט את פצועי קרבות הנגב במלחמת העצמאות. במאי 2013 נקרא המחנה על שם רב-אלוף אמנון ליפקין-שחק. בשנת 2016 הוחל בשיפוץ המחנה במאות מיליוני שקלים בהערכות לקליטת יחידות שפונו ממחנה סירקין. בשנת 2021 הועברה לבסיס חטיבה 55 לאחר שפונתה ממחנה סירקין. בשנת 2024 הוחלט שיחידת מיתר תועבר לבסיס לאחר שתפונה מכנף 25. מחנה ביל"ו ייקרא ע"ש ליפקין שחק, באתר ynet, 29 במאי 2013 קובי פינקלר, 4 מחנות צה"ל ישנים ישודרגו, באתר ערוץ 7, 7 בנובמבר 2016 ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
א.א.ל. לימסול

א.א.ל. לִימָסוֹל (ביוונית: ΑΕΛ Λεμεσού, קיצור של Αθλητική Ένωση Λεμεσού – איגוד הספורט של לימסול) הוא מועדון כדורגל קפריסאי המשחק בליגת העל הקפריסאית. המועדון נחשב למועדון הרביעי בגודלו בקפריסין עם 6 אליפויות (האחרונה ב-2012) ו-7 גביעים (האחרון ב-2019). אצטדיון הבית של המועדון הוא אצטדיון טסיריון בלימסול, שמכיל 13,331 מקומות ישיבה. המועדון נוסד ב-4 באוקטובר 1930 על ידי סטאברוס פיטאס. ב-6 בינואר 1931 רשם המועדון את משחקו הראשון בהיסטוריה נגד PSC, המשחק הסתיים בניצחון של א.א.ל. 1-6. בשנת 1939 זכה המועדון בתואר הראשון שלו הגביע הקפריסאי. בשנת 1941 זכתה א.א.ל באליפות הראשונה שלה. בעונת 2011/2012 זכתה א.א.ל. באליפות הראשונה שלה לאחר 44 שנים. בעונת 1968/1969 השתתף המועדון לראשונה בתולדתיו במפעל אירופי גביע אירופה לאלופות, אך הודח בסיבוב הראשון על ידי ריאל מדריד כאשר ריאל ניצחה 0–6 בשני המשחקים. בעונת 2012/2013 העפיל המועדון לראשונה בתולדותיו לשלב הבתים של הליגה האירופית לאחר שהודח מהסיבוב הפלייאוף של מוקדמות ליגת האלופות על ידי אנדרלכט והוגרל לבית עם: מרסיי, פנרבחצ'ה ובורוסיה מנשנגלדבך. לימסול סיימה במקום האחרון עם 4 נקודות והודחה מהטורניר. בעונת 2015/2016 סיימה את הליגה במקום השביעי. אליפות (6): 1941, 1953, 1955, 1956, 1968, 2012 הגביע הקפריסאי (7): 1939, 1940, 1948, 1985, 1987, 1989, 2019 הסופרקאפ הקפריסאי (4): 1953, 1968, 1985, 2015 מדיה וקבצים בנושא א.א.ל. לימסול בוויקישיתוף אתר האינטרנט הרשמי של א.א.ל. לימסול (ביוונית) א.א.ל. לימסול, ברשת החברתית פייסבוק א.א.ל. לימסול, ברשת החברתית אקס (טוויטר) א.א.ל. לימסול, ברשת החברתית אינסטגרם א.א.ל. לימסול, סרטונים בערוץ היוטיוב פרופיל, באתר אופ"א פרופיל, באתר Soccerway פרופיל, באתר FootballDatabase.eu אתר האוהדים הרשמי של המועדון ערך זה הוא קצרמר בנושא מועדוני כדורגל ובנושא קפריסין. אתם מוזמנים לתרום לוויקיפדיה ולהרחיב אותו.